સ્નેપચૅટ એ જાણીતી સૉશિઅલ મીડિયા ઍપ છે. કંપનીએ પોતાની ઍપમાં સ્નેપ મેપ ઉમેર્યો છે જેનાથી તે બની રહેલી ઘટનાઓને દર્શાવશે. આ ઘટનાઓ કાં તો વપરાશકારના મિત્રો પર આધારિત હશે અથવા તો ખાસ કથાઓ (ફીચર્ડ સ્ટૉરી) પર આધારિત હશે. મેપના પડદા પર નીચે એક યાદી હશે જેમાં કોઈ પણ પર ક્લિક કરી તેને જોઈ શકાશે. તસવીરમાં જોઈ શકાય છે કે મેપના તળિયે એક ‘Map Explore’ નામનું બટન હશે જે એક યાદી હશે. વપરાશકારો તેમાં સ્વાઇપ કરી શકશે અને પડદા પર જ સંબંધિત સ્થળે ઝડપથી પહોંચી પણ શકશે. સ્નેપચૅટ માટે સંબંધિત સામગ્રીને દર્શાવવાનું આ એક નવું સાધન છે. સ્નેપ કંપનીએ જણાવ્યું, “અમે મેપ ઍક્સ્પ્લૉર બનાવ્યું કારણકે અમને ધ્યાનમાં આવ્યું કે તમે જ્યારે મેપ ખોલો છો ત્યારે તમને હંમેશાં ખબર નથી હોતી કે તમારી યાત્રા ક્યાંથી શરૂ કરવી સિવાય કે તમે તમારા શહેરની બહાર સ્વાઇપ કરો. આના લીધે અમારો સમુદાય જે અદભૂત ઘટનાઓ ઝીલે છે તે તમે ક્યારેય જોઈ ન શકો.”